turjo4nis/wikipedia-bn-dump-20250701 huggingface dataset:
গোলাম (চলচ্চিত্র)

গোলাম () হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র কব্জা এর পুনঃনির্মাণ এই গোলাম, কব্জাও বিশেষ ফিল্মস প্রডাকশন দ্বারা প্রযোজিত হয়েছিলো, আর ওটি ছিলো এলিয়া কাজান পরিচালিত মার্কিন চলচ্চিত্র অন দ্য ওয়াটারফ্রন্ট (১৯৫৪) চলচ্চিত্রের পুনঃনির্মাণ। গোলাম চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের ভক্ত বানিয়েছিলো।

অভিনয়ে
আমির খান - সিদ্ধার্থ মারাঠে সিদ্ধু
রাণী মুখার্জী - আলিশা মাফাতলাল
দীপক তিজোরি - চার্লি
শরৎ স্যাক্সেনা - রওনক রনি সিং
অক্ষয় আনন্দ - হরিহর হরি মাফাতলাল, আলিশার ভাই
রজিত কাপুর - জয় মারাঠে, সিদ্ধুর ভাই
মিতা বশিষ্ঠ - ফাতিমা, সিদ্ধুর আইনজীবী

সঙ্গীত
সঙ্গীত পরিচালনার দায়িত্বে ছিলেন যতীন-ললিত ভ্রাতৃদ্বয়, গীতিকার ছিলেন ইন্দিভার, নিতিন রায়কার, সমীর এবং বিনোদ মহেন্দ্র। তুমুল জনপ্রিয় এই চলচ্চিত্রটির সঙ্গীত এ্যালবামের অডিও ক্যাসেট ১৯৯৮-'৯৯ সালে শুধু মুম্বাই শহরেই পঁচিশ লাখ কপি বিক্রী হয়েছিলো।

তথ্যসূত্র

বহিঃসংযোগ

১৯৯৮-এর চলচ্চিত্র
১৯৯০-এর দশকের হিন্দি ভাষার চলচ্চিত্র
যতীন-ললিত সুরারোপিত চলচ্চিত্র
ভারতীয় মারপিটধর্মী চলচ্চিত্র
ভারতীয় চলচ্চিত্রের পুনর্নির্মাণ
মার্কিন চলচ্চিত্রের ভারতীয় পুনর্নির্মাণ
বিক্রম ভট্ট পরিচালিত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
নিচিরেন

নিচিরেন (日蓮; ১৬ ফেব্রুয়ারি ১২২২ - ১৩ অক্টোবর ১২৮২) ছিলেন কামাকুরা আমলের (১১৮৫-১৩৩৩) একজন জাপানি বৌদ্ধ পণ্ডিত। জন্মকালে তার নাম ছিল জেন-নিচি-মারো  (善日麿)।

নিচিরেন লোটাস সূত্রের প্রতি তার প্রগাঢ় ভক্তির জন্য সুপরিচিত। তিনি লোটাস সূত্রকে শাক্যমুনি বুদ্ধর চূড়ান্ত শিক্ষা এবং বোধিলাভের একটি স্বতন্ত্র উপায় বলে দাবি করেন। তিনি বিশ্বাস করতেন যে, লোটাস সূত্র হল শাক্যমুনি বুদ্ধর কার্যকারণ সম্পর্কের নিয়ম ও কর্ম সংক্রান্ত সমস্ত উপদেশের সার। লোটাস সূত্রর ১৬ নং অধ্যায়  'তথাগতর জীবনকাল' (The Lifespan of the Thus Come One)-কে কেন্দ্র তিনি এর ব্যাখ্যা দিয়ে থাকেন , যেখানে তিনি উদ্ঘাটন করেছেন বর্তমানে সুত্রের পরবর্তী যুগে 'নাম-মিয়োহো-রেঙ্গে-কিয়ো' শব্দবন্ধটি ভজন করা হল সর্বোত্তম সাধনা।

নিচিরেন জোরালো দাবি করেছিলেন যে, 'নাম-মিয়োহো-রেঙ্গে-কিয়ো' ভজন করলে তৎকালীন সামাজিক ও প্রাকৃতিক দুর্যোগসমূহ দূর করে যাবে, কেন-না পবিত্র ভূমি (Pure Land), জেন, শিঙ্গন, রিৎসু এবং টেন্ডাই ধারাগুলি জাপানকে অতিপ্রাকৃতভাবে সুরক্ষা প্রদান করতে অপারগ। লোটাস সূত্রর ওপর ভিত্তি করে তার বিদেশি আক্রমণ ও রাজনৈতিক দ্বন্দ্বের ভবিষ্যদ্বাণী জাপানে মোঙ্গল আক্রমণ ও হোজো বংশের মধ্যে বিদ্রোহের প্রচেষ্টার মাধ্যমে বাস্তবায়িত হলে জাপানের শাসনকারী হোজো বংশ নিচিরেনের ওপর ক্রুদ্ধ হন। তার ধর্মীয় নিবন্ধ রিসসো আঙ্কোকু-কে (立正安国論) (দেশের নিরাপত্তার জন্য সঠিক শিক্ষণ প্রতিষ্ঠায়) যেখানে তিনি এই ভবিষ্যদ্বাণীগুলি করেছিলেন, জাপানি ঐতিহাসিকরা তৎকালীন উদ্বেগকে চিত্রিত করা এক উৎকৃষ্ট সাহিত্য বলে গণ্য করেন। ১৮৩৫ সালে তার শিষ্যরা তাকে রিসসো দাইসি  (立正大師) (সংস্কারের মহান শিক্ষক) উপাধি দেন।

প্রথম জীবন 

চিনের প্রচলিত চান্দ্র ক্যালেন্ডার অনুসারে, নিচিরেন ১২২২ সালের প্রথম মাসের ২৭ তারিখে জন্মগ্রহণ করেন, গ্রেগোরীয় সৌর ক্যালেন্ডার অনুযায়ী তার জন্ম তারিখ হল ১৬ ফেব্রুয়ারি।
নিচিরেন আওয়া প্রদেশের (বর্তমানে চিবা প্রিফেকচারের অধীন) অন্তর্গত নাগাসে জেলার কোমিনাতো (বর্তমানে কামোগাওয়া নগরের একটি অংশ) গ্রামে জন্মগ্রহণ করেন। নিচিরেনের বাবা, মিকুনি-নো-তায়ু শিগেতাদা, যিনি নিকুনা শিকেতাদা জিরো নামেও পরিচিত, ছিলেন একজন জেলে এবং মায়ের নাম উমেগিকু-নিয়ো। জন্মের সময় তার বাবা-মা তার নাম রাখেন জেননিচিমারো, যার একাধিক অর্থ হল 'চমকপ্রদ সূর্য' এবং 'সৎ রবি পুত্র'।

তথ্যসূত্র 

১২২২-এ জন্ম
১২৮২-এ মৃত্যু
জাপানি ধর্মীয় নেতা
বুদ্ধ
নর্দান ইলেকট্রিসিটি সাপ্লাই কোম্পানি পিএলসি

নর্দান ইলেকট্রিসিটি সাপ্লাই  পিএলসি (নেসকো নামে বেশি পরিচিত) হল বাংলাদেশ সরকারের একটি বিদ্যুৎ বিতরণ সংস্থা। এর সদরদপ্তর রাজশাহীর হেতেমখায় অবস্থিত এবং এটি বাংলাদেশ বিদ্যুৎ উন্নয়ন বোর্ডের অধীন।

ইতিহাস 
নেসকো ২০০৫ সালের আগস্টে ১৯৯৪ সালের পাবলিক লিমিটেড কোম্পানি আইনের অধীনে প্রতিষ্ঠিত হয়। প্রতিষ্ঠার সময় এর নাম ছিল নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড (সংক্ষেপে নওজোপাডিকো)। ২০০৯ সালে নেসকো বিদ্যুৎ বিতরণের জন্য রেগুলেটরি কমিশন থেকে লাইসেন্স পায়। ২০১৬ সালের ১ আগস্ট বিপিডিবির সাথে চুক্তি স্বাক্ষর করে এবং ১ অক্টোবর থেকে রাজশাহী ও রংপুর বিভাগের ১৬টি জেলায় বিদ্যুৎ বিতরণের কাজ শুরু করে। ২০১৭ সালের অক্টোবরে নাম পরিবর্তন করে নর্দান ইলেকট্রিসিটি সাপ্লাই কোম্পানি লিমিটেড - নেসকো রাখা হয়। বর্তমানে এ কোম্পানির বিদ্যুৎ বিতরণ ক্ষমতা ৯০০ মেগাওয়াট।

আরও দেখুন 
 বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)

তথ্যসূত্র

বাংলাদেশের সরকারি মালিকানাধীন কোম্পানি
বাংলাদেশের বিদ্যুৎ বিতরণ কোম্পানি
২০০৫-এ প্রতিষ্ঠিত কোম্পানি
২০০৫-এ বাংলাদেশে প্রতিষ্ঠিত
২০০৫-এ প্রতিষ্ঠিত বাংলাদেশী কোম্পানি
বাংলাদেশের বিদ্যুৎ কোম্পানি
জিন হারশল্ট

জিন হারশল্ট ( নামে পরিচিত জঁ পিয়ের কাল বিউরন (; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি ডক্টর ক্রিশ্চিয়ান (১৯৩৭-১৯৫৪) বেতার ধারাবাহিক এবং হেইডি (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন।

হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে।

টীকা

তথ্যসূত্র

বহিঃসংযোগ

 

১৮৮৬-এ জন্ম
১৯৫৬-এ মৃত্যু
২০শ শতাব্দীর ডেনীয় অভিনেতা
একাডেমি অব মোশন পিকচার আর্টস অ্যান্ড সায়েন্সেসের সভাপতি
কোপেনহাগেনের অভিনেতা
ক্যালিফোর্নিয়ায় ক্যান্সারে মৃত্যু
গ্লেনডেলের ফরেস্ট লন মেমোরিয়াল পার্কে সমাধিস্ত
ডেনীয় চলচ্চিত্র অভিনেতা
ডেনীয় চলচ্চিত্র পরিচালক
ডেনীয় বেতার অভিনেতা
ডেনীয় অনুবাদক
ডেনীয় নির্বাক চলচ্চিত্র অভিনেতা
ডেনীয় বংশোদ্ভূত মার্কিন ব্যক্তি
মার্কিন যুক্তরাষ্ট্রে ডেনীয় অভিবাসী
একাডেমি সম্মানসূচক পুরস্কার বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
সবচেয়ে বেশি ম্যাচ জেতা টেনিস খেলোয়াড়ের তালিকা (পুরুষ)

যুক্তরাষ্ট্রের জিমি কনর্স হচ্ছেন টেনিস ইতিহাসের সবচেয়ে বেশি ম্যাচ (১২৫৬) জেতা পুরুষ খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন সুইজারল্যান্ডের রজার ফেদেরার (১১৬১)। তিনি সর্বোপরি দ্বিতীয় স্থানে রয়েছেন। নিচে সর্বাধিক ম্যাচ জেতা পুরুষ টেনিস খেলোয়াড়দের নাম ক্রম অনুসারে দেখানো হলঃ

.

তালিকা

তথ্যসূত্র

টেনিস টুর্নামেন্ট
সবচেয়ে বেশি ম্যাচ জেতা টেনিস খেলোয়াড়ের তালিকা (নারী)

চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা হচ্ছেন টেনিস ইতিহাসের সবচেয়ে বেশি ম্যাচ (১৪৪২) জেতা নারী খেলোয়াড়। তিনি টেনিস ইতিহাসে পুরুষ-নারী উভয় লিঙ্গের মধ্যে সর্বাধিক ম্যাচ খেলা ও সর্বাধিক ম্যাচ জেতা খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন যুক্তরাষ্ট্রেরর সেরেনা উইলিয়ামস (৭৯২)। তিনি সর্বোপরি পঞ্চম স্থানে রয়েছেন। নিচে সর্বাধিক ম্যাচ জেতা নারী টেনিস খেলোয়াড়দের নাম ক্রম অনুসারে দেখানো হলঃ

.

তালিকা

আরও দেখুন
সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী)

তথ্যসূত্র

টেনিস টুর্নামেন্ট
আমির ইলাহি

আমির ইলাহি (; ; জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের অন্যতম একাধিক দলের পক্ষে টেস্ট ক্রিকেট খেলার সুযোগ পেয়েছেন।

দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন।

খেলোয়াড়ী জীবন 
ঘরোয়া প্রথম-শ্রেণীর ক্রিকেটে উত্তর ভারত দলের পক্ষে খেলতেন। ১৯৩৭-৩৮ মৌসুমে দক্ষিণ পাঞ্জাব দলের বিপক্ষে ব্যক্তিগত সেরা বোলিং পরিসংখ্যান ৮/৯৪ দাঁড় করান।

১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তার একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু’জন হচ্ছেন আবদুল হাফিজ কারদার ও গুল মোহাম্মদ।

মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানি ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি।

দেহাবসান 
২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে।

তথ্যসূত্র

আরও দেখুন 
 আবদুল হাফিজ কারদার
 ইফতিখার আলি খান পতৌদি
 ১৯৫২-৫৩ পাকিস্তান ক্রিকেট দলের ভারত সফর
 দু’টি আন্তর্জাতিক দলে অংশগ্রহণকারী ক্রিকেটারদের তালিকা

বহিঃসংযোগ 

 
 

১৯০৮-এ জন্ম
১৯৮০-এ মৃত্যু
উত্তর ভারতের ক্রিকেটার
একাধিক আন্তর্জাতিক দলে অংশগ্রহণকারী ক্রিকেটার
দক্ষিণ পাঞ্জাবের ক্রিকেটার
পাতিয়ালার ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পশ্চিম অঞ্চলের ক্রিকেটার
বরোদার ক্রিকেটার
বাহাওয়ালপুরের ক্রিকেটার
ভারতীয় ক্রিকেটার
ভারতের টেস্ট ক্রিকেটার
মুসলিমের ক্রিকেটার
রাজস্থানের ক্রিকেটার
লাহোর থেকে আগত ক্রিকেটার
পাকিস্তানে ভারতীয় অভিবাসী
পূজা চেরি

পূজা চেরি রায় (জন্ম: ২০ আগস্ট ২০০২) একজন  বাংলাদেশী চলচ্চিত্র অভিনেত্রী এবং মডেল। ২০১২ সালের ভালোবাসার রঙ চলচ্চিত্রে শিশু অভিনেত্রী হিসেবে আত্মপ্রকাশ করেন । ২০১৮ সালে নূর জাহান-এর মাধ্যমে বড় পর্দায় প্রধান ভূমিকায় আত্মপ্রকাশ করেন। তিনি পোড়ামন ২ (২০১৮) চলচ্চিত্রের জন্য তিনটি এবং গলুই (২০২২), জ্বীন (২০২৩) ও লিপস্টিক (২০২৪) চলচ্চিত্রে অভিনয় করে তিনটিসহ মোট ছয়টি মেরিল-প্রথম আলো পুরস্কারের মনোনয়ন লাভ করেন এবং প্রথমোক্ত চলচ্চিত্রের জন্য তারকা জরিপে সেরা চলচ্চিত্র অভিনেত্রী বিভাগে পুরস্কার অর্জন করেন।

প্রারম্ভিক জীবন ও শিক্ষা 
পূজা চেরি ২০০০ সালের ২০শে আগস্ট খুলনার গাজীরহাটে জন্মগ্রহণ করেন। তিনি মগবাজার গার্লস হাই স্কুল থেকে তার মাধ্যমিক শিক্ষা শেষ করেন, বিজনেস স্টাডিজ গ্রুপ থেকে ২০১৯ সালে তার মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন। তিনি ২০২১-২২ সালে সিদ্ধেশ্বরী কলেজ থেকে আর্টস গ্রুপ থেকে তার উচ্চ মাধ্যমিক সার্টিফিকেট পরীক্ষা সম্পন্ন করেন।

কর্মজীবন
২০১১ সালে মনের ঘরে বসত করে চলচ্চিত্রে শিশু অভিনেত্রী হিসেবে আত্মপ্রকাশ করলেও তার সব দৃশ্য মুছে ফেলা হয়। বেশ কয়েকটি বিজ্ঞাপনেও কাজ করার পরে জাজ মাল্টিমিডিয়ার ছবি ভালোবাসার রঙ (২০১২) এর মাধ্যমে তার অভিষেক হয়। ২০১৮ সালে তিনি নূর জাহান-এর মাধ্যমে প্রধান ভূমিকায় আত্মপ্রকাশ করেন। একই বছর তিনি পোড়ামন ২ (২০১৮) চলচ্চিত্রে অভিনয় করে জনপ্রিয়তা অর্জন করেন এবং তারকা জরিপে সেরা চলচ্চিত্র অভিনেত্রী ও সেরা নবাগত অভিনয়শিল্পী এবং সমালোচক শাখায় সেরা চলচ্চিত্র অভিনেত্রী বিভাগে তিনটি মনোনয়ন লাভ করেন এবং তারকা জরিপে সেরা চলচ্চিত্র অভিনেত্রী বিভাগে পুরস্কার অর্জন করেন। এছাড়া তিনি একই বছর দহন চলচ্চিত্রে অভিনয় করে সেরা অভিনেত্রী বিভাগে সিজেএফবি পারফরম্যান্স পুরস্কারের মনোনয়ন লাভ করেন।

চলচ্চিত্রের তালিকা

ওয়েব ধারাবাহিক

পুরস্কার ও মনোনয়ন

তথ্যসূত্র

বহিঃসংযোগ

 
 

জীবিত ব্যক্তি
২১শ শতাব্দীর বাংলাদেশী অভিনেত্রী
খুলনা জেলার ব্যক্তি
বাংলা চলচ্চিত্র অভিনেত্রী
বাংলাদেশী চলচ্চিত্র অভিনেত্রী
বাংলাদেশী নারী মডেল
বাংলাদেশী শিশু অভিনেত্রী
বাংলাদেশী হিন্দু
সেরা চলচ্চিত্র অভিনেত্রী বিভাগে মেরিল-প্রথম আলো পুরস্কার বিজয়ী
সিজেএফবি পারফরম্যান্স পুরস্কার বিজয়ী
ঢাকা পাওয়ার ডিস্ট্রিবিউশন কোম্পানি লিমিটেড

ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) হল বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের অধীন এবং এটি প্রধানত ঢাকা দক্ষিণ সিটি কর্পোরেশন ও নারায়নগঞ্জ শহর এলাকায় বিদ্যুৎ পরিসেবা প্রদান করে। এর সদরদপ্তর ঢাকায় অবস্থিত।

ইতিহাস 
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ২৫ অক্টোবর ২০০৫ সালে ১৯৯৪ সালে'র কোম্পানি আইন অনুযায়ী গঠিত হয়। ২০০৭ সাল থেকে ডিপিডিসি তার গ্রাহকদের বিদ্যুৎ সেবা দিয়ে আসছে। ২০০৮ সালে ডিপিডিসি ঢাকা বিদ্যুৎ বিতরণ কর্তৃপক্ষ-ডেসার সকল সম্পদ ও দায় নিয়ে নতুনভাবে বাণিজ্যিক কার্যক্রম শুরু করে। এর সকল শেয়ারের মালিক সরকার।

রূপকল্প ও অভিলক্ষ্য
রূপকল্প :
 তথ্যপ্রযুক্তি ও উদ্ভাবনী কার্যক্রমের মাধ্যমে ডাটা-কেন্দ্রিক অবকাঠামো নির্মাণ, নবায়নযোগ্য বিদ্যুৎ খাতের উন্নয়ন, প্রাতিষ্ঠানিক দক্ষতা ও সক্ষমতা বৃদ্ধি এবং নির্ভরযোগ্য, প্রতিযোগিতামূলক বিদ্যুৎ সরবরাহ করে গ্রাহকগণের সন্তুষ্টি অর্জন ও দেশের সেরা বিদ্যুৎ সংস্থা হওয়া।
অভিলক্ষ :
 নির্ভরযোগ্য বিদ্যুৎ সরবরাহের জন্য ডিপিডিসি’র সর্বস্তরের পরিচালনা পদ্ধতি ডাটা-কেন্দ্রিক বিগ ডাটা মানসিকতায় পরিবর্তন করা।
 উপকেন্দ্র ও বিতরণ লাইনের প্রতিটি ডিভাইস এবং মিটারিং এর সর্বক্ষেত্রে টু-ওয়ে কমিউনিকেশনসহ ডাটা-কেন্দ্রিক অবকাঠামো পরিচালনা ও রক্ষণাবেক্ষণের জন্য রি-ট্রেইনিং ও ফ্রেস রিক্রুইটমেন্ট করা।
 দেশের ও কোম্পানির প্রচলিত আইন ও বিধি প্রতিপালন এবং নির্দেশনা যথাযথ অনুসরণের মাধ্যমে সকল স্টেইকহোল্ডারের কাছে ডিপিডিসি-কে স্বচ্ছ ও জবাবদিহিতামূলক প্রতিষ্ঠানে পরিণত করা।

তথ্যসূত্র

বহিঃসংযোগ

বাংলাদেশের সরকারি মালিকানাধীন কোম্পানি
বাংলাদেশের বিদ্যুৎ বিতরণ কোম্পানি
ঢাকা ভিত্তিক কোম্পানি
বাংলাদেশের বিদ্যুৎ কোম্পানি
বব বারবার

রবার্ট উইলিয়াম বব বারবার (; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন বব বারবার।

প্রথম-শ্রেণীর ক্রিকেটে অংশগ্রহণ 
রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল।

কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তার সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি।

ওয়ারউইকশায়ারে যোগদানের পর বারবার তার প্রিয় শটগুলো খেলতে থাকেন ও ইংল্যান্ডের পক্ষে নিয়মিতভাবে উদ্বোধনী ব্যাটসম্যান হিসেবে খেলেন।

টেস্ট ক্রিকেট 
সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার।
১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।

১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

অবসর 
১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লীগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন।

তথ্যসূত্র

আরও পড়ুন 
 Wisden. Editions for 1961, 62 and 63
 Playfair Cricket Monthly 1965

বহিঃসংযোগ 
 
 

১৯৩৫-এ জন্ম
জীবিত ব্যক্তি
১৯৪৬ থেকে ১৯৬৮ সময়কালীন ইংরেজ ক্রিকেটার
কেমব্রিজ বিশ্ববিদ্যালয়ের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
ওয়ারউইকশায়ারের ক্রিকেটার
চেশায়ারের ক্রিকেটার
জেন্টলম্যানের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
ল্যাঙ্কাশায়ার ক্রিকেট অধিনায়ক
টি. এন. পিয়ার্স একাদশের ক্রিকেটার
হিমা দাস

হিমা দাস (), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতেছেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে রৌপ্য পদক এবং মহিলাদের ৪ x 8০০ মিটারে রিলে ও ৪*৪০০ মিটার মিশ্র রিলেতে স্বর্ণ পদক জিতেছেন।

প্রাথমিক জীবন 
হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহণ করেন। তার পিতা রনজিৎ দাস এবং মাতা জোনালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি।

শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন।  সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন।

হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, 
যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন।

আন্তর্জাতিক প্রতিযোগিতা

তথ্যসূত্র 

২০০০-এ জন্ম
জীবিত ব্যক্তি
আসামের মল্লক্রীড়াবিদ
ভারতীয় মহিলা স্প্রিন্টার
২০১৮ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
কমনওয়েলথ গেমসে ভারতের প্রতিযোগী
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
নগাঁও জেলার ব্যক্তি
এশিয়ান গেমসে রৌপ্যপদক বিজয়ী ভারতীয়
অর্জুন পুরস্কার প্রাপক
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
আসামের মহিলা ক্রীড়াবিদ
সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী)

সবচেয়ে বেশি টুর্নামেন্ট জয়ী টেনিস তারকা (পুরুষ ও নারী উভয়ের মধ্যে) হলেন চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা (১৬৭)। তবে উন্মুক্ত যুগের আগের পরিসংখ্যান হিসাব করলে দেখা যায়, অস্ট্রেলিয়ার মার্গারেট কোর্ট-র জেতা টুর্নামেন্টের সংখ্যা সর্বাধিক (১৯২)। নিচে সর্বাধিক টুর্নামেণ্ট জয়ী নারী টেনিস খেলোয়াড়দের তালিকা দেওয়া হলঃ

তালিকা
কমপক্ষে ৫টি টুর্নামেন্ট জয়ীদেরই শুধুমাত্র অন্তর্ভুক্ত করা হয়েছে

তথ্যসূত্র 

টেনিস টুর্নামেন্ট
রেড বাটন্স

রেড বাটন্স (; জন্ম: অ্যারন চোয়াট; ৫ ফেব্রুয়ারি ১৯১৯ - ১৩ জুলাই ২০০৬) ছিলেন একজন মার্কিন অভিনেতা ও কৌতুকাভিনেতা। তিনি ১৯৫২ সালে সিবিএস চ্যানেলে প্রচারিত দ্য রেড বাটন্স শো দিয়ে পরিচিতি লাভ করেন। ১৯৫৭ সালের সায়োনারা চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।

প্রারম্ভিক জীবন
রেড বাটন্স ১৯১৯ সালের ৫ই ফেব্রুয়ারি নিউ ইয়র্ক সিটিতে এক ইহুদি পরিবারে জন্মগ্রহণ করেন। তার জন্মনাম অ্যারন চোয়াট। তার মাতা সোফি (জন্মনাম: বেকার) ও পিতা মাইকেল চোয়াট। অ্যারন চোয়াট ছিলেন তার পিতামাতার তিন সন্তানের মধ্যে দ্বিতীয়। তিনি নিউ ইয়র্ক সিটির লোয়ার ইস্ট সাইডের থার্ড স্ট্রিটে বেড়ে ওঠেন। পরে তারা স্বপরিবারে ব্রনক্সে চলে যান এবং তিনি সেখানে ইভান্ডার চাইল্ডস হাই স্কুলে পড়াশুনা করেন। ১২ বছর বয়সে তিনি ফক্স করোনা থিয়েটারে "লিটল স্কিপি" চরিত্রে অভিনয় করে একটি প্রতিযোগিতায় জয়লাভ করেন। ১৬ বছর বয়সে তিনি ব্রনক্সের সিটি আইল্যান্ডের রায়ান্স ট্যাভার্নের এক বেলহপে চাকুরি পান। তার লাল চুল ও বেলহপ উর্দির বোতামের জন্য ঐকতান বাদকদলের প্রধান চার্লস "ডিন্টি" মুর তাকে "রেড বাটন্স" নামে ডাকতেন। তিনি পরবর্তীতে এই নামটিই তার কর্মজীবনে ব্যবহার করেন।

কর্মজীবন
১৯৫৭ সালে তিনি সায়োনারা ছবিতে মার্লোন ব্র্যান্ডোর সাথে অভিনয় করেন। এতে তাকে মার্কিন বৈমানিক জো কেলি চরিত্রে দেখা যায়, যিনি কোরীয় যুদ্ধের সময় জাপানের কোবে অবস্থান করেন এবং কাৎসুমি নামে একজন জাপানি নারীকে বিয়ে করেন, কিন্তু তাকে মার্কিন যুক্তরাষ্ট্রে নিয়ে আসতে বাধার সম্মুখীন হন। কেলি চরিত্রে তার স্পর্শকাতর অভিনয় দর্শক ও সমালোচকদের মুগ্ধ করে। বাটন্স তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।

তথ্যসূত্র

বহিঃসংযোগ

 
 
 
 

১৯১৯-এ জন্ম
২০০৬-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
দ্বিতীয় বিশ্বযুদ্ধের মার্কিন সামরিক কর্মকর্তা
নিউ ইয়র্কের অভিনেতা
নিউ ইয়র্কের কৌতুকাভিনেতা
মার্কিন ইহুদি অভিনেতা
মার্কিন ইহুদি কৌতুকাভিনেতা
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
ম্যানহাটনের ব্যক্তি
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন সঙ্গীতশিল্পী
২১শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন ইহুদি
২১শ শতাব্দীর মার্কিন অভিনেতা
২১শ শতাব্দীর মার্কিন সঙ্গীতশিল্পী
মার্কিন মঞ্চ অভিনেতা
নিউ ইয়র্ক শহরের অভিনেতা
দক্ষিণ আঞ্চলিক পরিষদ

দক্ষিণ আঞ্চলিক পরিষদ হল একটি আঞ্চলিক পরিষদ যা অন্ধ্রপ্রদেশ, কর্ণাটক, কেরালা, পুদুচেরি, তামিলনাড়ু এবং তেলেঙ্গানা রাজ্য ও কেন্দ্রশাসিত অঞ্চলসমূহকে অন্তর্ভুক্ত করে।

আন্দামান ও নিকোবর দ্বীপপুঞ্জ, লক্ষ্মদ্বীপ কোন আঞ্চলিক পরিষদের সদস্য নয়।  তবে তারা দক্ষিণ আঞ্চলিক পরিষদে বর্তমানে বিশেষ আমন্ত্রিত সদস্য।

রাজ্যগুলিকে ছয়টি অঞ্চলে শ্রেণীবদ্ধ করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়।

নিচে অন্য আঞ্চলিক পরিষদের নাম দেয়া হল:

আরও দেখুন 
 উত্তর আঞ্চলিক পরিষদ
 উত্তর-পূর্ব আঞ্চলিক পরিষদ
 মধ্য আঞ্চলিক পরিষদ
 পূর্ব আঞ্চলিক পরিষদ
 পশ্চিম আঞ্চলিক পরিষদ

তথ্যসূত্র

ভারতের অঞ্চল
মধ্য আঞ্চলিক পরিষদ

মধ্য আঞ্চলিক পরিষদ হল একটি আঞ্চলিক পরিষদ যার মধ্যে ছত্তিশগড়, মধ্যপ্রদেশ, উত্তরপ্রদেশ, এবং উত্তরাখণ্ড রাজ্য অন্তর্ভুক্ত। 

এই আঞ্চলিক পরিষদের সদর দপ্তর এলাহাবাদ (উত্তরপ্রদেশ) শহরে অবস্থিত।

রাজ্যগুলিকে ছয়টি অঞ্চলে শ্রেণীবদ্ধ করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়। নিচে অন্য পাঁচটি আঞ্চলিক পরিষদের নাম দেয়া হল:

আরও দেখুন 
 উত্তর আঞ্চলিক পরিষদ
 উত্তর-পূর্ব আঞ্চলিক পরিষদ
 দক্ষিণ আঞ্চলিক পরিষদ
 পূর্ব আঞ্চলিক পরিষদ
 পশ্চিম আঞ্চলিক পরিষদ

তথ্যসূত্র

বহিঃসংযোগ

ভারতের অঞ্চল